b'\n_START_ARTICLE_\nBl\xc3\xa5 Promenade\n_START_PARAGRAPH_\nBl\xc3\xa5 promenade er et tusen\xc3\xa5rsted i Stavanger og er en fire kilometer sammenhengende gangpromenade langs sentrums sj\xc3\xb8linje og havnearealer, fra Bjergsted til Badedammen. Visjonen til kommunene var \xc3\xa5 f\xc3\xa5: \xc2\xabEt langstrakt uterom med frisk luft for lungene \xe2\x80\x93 tilrettelagt med benker og s\xc3\xa6regne oppholdssteder, en kveldspromenade og joggel\xc3\xb8ype for sentrumsbeboere i omr\xc3\xa5det fra Bjergsted til Badedammen og en turiststi hvor byens historie gj\xc3\xb8res kjent gjennom bygninger, monumenter, tavler og skilt\xc2\xbb  Siste etappe av Bl\xc3\xa5 promenade skal st\xc3\xa5 ferdig i l\xc3\xb8pet av 2010, med benker og oppholdssteder. Promenaden er bygget med flat gatestein, bl\xc3\xa5 lys er felt ned i belegget og markerer kaikanten.'